James Alan Hetfield (rodz. 3 siyrpnia 1963 we mieście Downey we stanie Kalifornijo) – hamerikański śpiywok, gitarzista rytmiczny, kōmpozytor, producynt muzyczny a autor tekstōw. Ôd 1981 lidyr a razym ze Larsym Ulrichym założyciel hewimetalowyj skupiny Metallica. Biografijo. James Alan Hetfield narodźōł sie 3 siyrpnia 1963 we mieście Downey we stanie Kalifornijo. Je synym kerowcy aut ciynżarowych - Virgila Hetfield (umrziłego we 1996) a ji żōny, śpiywaczki operowyj - Cynthii Hetfield (umrziła we 1979, James mioł 15 lot). Mo dwōch storszich bracikōw: Chrisa (ur. 1951) i Davea (ur. 1952) a śōstre Deannę. We stolecio 9 lot uczōł sie groć na fortypianie, niyskorzi na szlagcojgu, aż ôstatecznie na gitarze. Piyrszōm skupinom bōła banda "Obsession", we kerej groł uōn ze swojimi kumplami a braciami. Rodzice Jamesa (pochodzynio angelskego) uczynszczali na Krześcijańsko Nauka ("Christian Science") a umrzili na raka niy pomagajōnc se medycznie, bo wyznowali, iże wiara je jedynym źrōdłym zdrowia. Po śmiyrci matki we stolecio 15 lot James ôpuściōł rodzinno chałpa a zamieszkōł we mieście Brea. Tam tyż we Wyższyj Szule poznoł szlagcojgera Jim`jego Mulligan`a a gitarziste Hugh`a Tanner`a, a niyskorzi dołōnczōł do ji skupiny - ""Phantom Lord". Po ukończyniu szuly wrōćōł zaś do Downey, kaj zmieńōł banda na "Leather Charm"". We 1981 roku poznoł dōńskego szlagzojgera Larsa Ulricha, ze kerym założōł nowo skupina - "Metallica". Inspirowoł sie takimi skupinami jak: The Beatles, Black Sabbath, Queen a Venom. Piyrszy albōm wydano we 1983. Piyrwy Hetfield niy wierzōł, iże sie be dobrze sprawowōł jako śpiywok, nale przi już nagrywaniu drugego albōmu Metalliki - ""Ride The Lightning" wyśpiywoł utwory "Escape" a "Fade to Black"". Terozki Metallica wydoła 11 albōmōw. Prakticznie je uōn we jedynym twōrcom tekstōw zespołu. We wywiadach krytykowoł cołke "Christian Science", nale dobrze sie wyrażōł ô ôjcu Virgilu, kerego motto brzmioło: ""Eli komuś sie niy podobo co robisz, smōl to". Ta filozofijo znolozła miesce we piōsynce "Nothing Else Matters"" (ślōnske tumaczeniy: "Nic uōnnygo sie niy liczy") we 1991. Nagrōdy a wyrōźnienio. We roku 2004 ôstoł wybrany bez magazyn "Rolling Stone" człowiekiem roku. Nagroda prziznano za przemiana jako do sie ôbrzirać we fylmie dokumentalnym "Some Kind of Monster" a trasie kōncyrtowyj Madly in Anger with the World Tour. "Metallimania" (1997, film dokumyntalny, reżisyrio: Marc Paschke) "Some Kind of Monster" (2004, film dokumyntalny, reżisyrio: Joe Berlinger, Bruce Sinofsky) "Lemmy" (2010, film dokumyntalny, reżisyrio: Greg Olliver, Wes Orshoski) Informacyje na ôficjolnej neczajcie Metalliki